## Rješenje kojim se trgovačkom društvu Uljanik plovid­ba d.d., Pula, odobrava prospekt o izdavanju 82.500 redovnih dionica na ime, privatnom ponudom, ukupne vrijednosti 33.000.000,00 kuna, pojedinačne n

### NN 35/2007 (2.4.2007.), Rješenje kojim se trgovačkom društvu Uljanik plovid­ba d.d., Pula, odobrava prospekt o izdavanju 82.500 redovnih dionica na ime, privatnom ponudom, ukupne vrijednosti 33.000.000,00 kuna, pojedinačne n

# HRVATSKA AGENCIJA ZA NADZOR FINANCIJSKIH USLUGA

**1131**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05), članka 22. stavka 4. Zakona o tržištu vrijednosnih papira
(»Narodne novine«, broj 84/02, 138/06; u daljnjem tekstu: Zakon), a temeljem
zahtjeva trgovačkog društva Uljanik plovidba d.d., Pula, Carrarina 6, za
odobrenjem prospekta o izdavanju dionica privatnom ponudom, Uprava Hrvatske
agencije za nadzor financijskih usluga, na sjednici održanoj 15. ožujka 2007.
godine donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu Uljanik plovidba d.d., Pula, Carrarina 6, odobrava se
prospekt o izdavanju 82.500 redovnih dionica na ime, privatnom ponudom, ukupne
vrijednosti 33.000.000,00 kuna, pojedinačne nominalne vrijednosti 400,00 kuna po
dionici.
2. Ovo rješenje objavit će se u »Narodnim novinama«.
Obrazloženje
Trgovačko društvo Uljanik plovidba d.d., Pula, Carrarina 6 (u daljnjem tekstu:
Društvo) podnijelo je Hrvatskoj agenciji za nadzor financijskih usluga 10.
siječnja 2007. godine zahtjev za odobrenje prospekta o izdavanju dionica
privatnom ponudom, a 13. ožujka 2007. godine njegovu zadnju izmjenu i dopunu te
priloge sukladno Zakonu i Pravilniku o sadržaju zahtjeva i prilozima za
odobrenje prospekta i skraćenom prospektu (»Narodne novine«, broj 118/03, dalje:
u daljnjem tekstu Pravilnik).
U provedenom postupku po zahtjevu, utvrđeno je da je 8. siječnja 2007. godine
Glavna skupština Društva donijela Odluku o povećanju temeljnog kapitala Društva.
Sukladno navedenoj Odluci Glavne skupštine Društva, temeljni kapital društva
povećat će sa iznosa od 75.000.000,00 kuna za iznos od 33.000.000,00 kuna na
ukupni iznos od 108.000.000,00 kuna, i to izdavanjem 82.500 novih redovnih
dionica na ime, privatnom ponudom, u nematerijaliziranom obliku, nominalne
vrijednosti 400,00 kn po dionici, uplatom u novcu.
Sukladno Odluci Glavne skupštine Društva, pravo prvenstva upisa novih dionica
pripada dioničarima Društva prema stanju na računima vlasnika vrijednosnih
papira kod Središnje depozitarne agencije na 29. prosinca 2006. godine i to
proporcionalno njihovom udjelu u dotadašnjem temeljnom kapitalu Društva.
Razdoblje za upis i uplatu počinje teći prvog radnog dana od dana dostave
prospekta dioničarima, a trajat će 14 dana od dana dostave. Danom dostave
podrazumijeva se dan upućenja preporučenog pismena. Adrese upućenja su one
upisane kod Središnje depozitarne agencije. U svakom slučaju razdoblje za upis i
uplatu neće trajati dulje od 30 dana od dana konačnosti ovoga Rješenja.
Predmetno izdanje dionica smatrat će se uspješnim ukoliko u navedenom roku bude
upisano i uplaćeno 90% izdanja dionica.
Nadalje je utvrđeno da je Društvo uplatilo naknadu i administrativnu pristojbu
sukladno Pravilniku o vrsti i visini naknada i administrativnih pristojba
Hrvatske agencije za nadzor financijskih usluga (»Narodne novine« broj 45/06 i
11/07).
Ocjenjujući gore navedeno činjenično stanje, Agencija utvrđuje da su uz zahtjev
za odobrenje prospekta o izdavanju dionica Društva privatnom ponudom, od 10.
siječnja 2006. godine, priloženi svi prilozi propisani Zakonom i Pravilnikom te
da podneseni prospekt sadrži sve podatke u skladu s odredbom članka 21. i 26.
stavak 2. Zakona.
Kako su ispunjeni uvjeti za odobrenje podnesenog prospekta, sukladno odredbi
članka 22. stavka 4. Zakona, valjalo je riješiti kao u izreci.
Sukladno odredbama članka 8. stavka 3. Zakona o Hrvatskoj agenciji za nadzor
financijskih usluga (»Narodne novine« broj 140/05),ovo Rješenje objavljuje se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-451-04/07-11/01
Urbroj: 326-111/07-6
Zagreb, 15. ožujka 2007.

Predsjednik Uprave
**Ante Samodol**, v. r.

Ostalo, NN 35/2007-1131
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)